**ZAVAROVALNO TEHNIČNA DOKUMENTACIJA**

**PRILOGA 1:**

**Zavarovalno tehnična dokumentacija**

**POGOJI OBSEGA KRITJA IN SOUDELEŽB**

*(po seznamu osnovnih sredstev in v skladu z zavarovalnimi vsotami navedenimi v zavarovalno tehnični specifikaciji in prilogah).*

**POŽARNO ZAVAROVANJE -Temeljne in dodatne nevarnosti**

**Zavarovanje na novo vrednost (za vse nevarnosti) za vse predmete v zavarovanju, v kolikor ni določeno drugače;**

**Predmet zavarovanja:** Gradbeni objekti, oprema in zaloge

- gradbeni objekti: zavarovane so vse zgradbe, (tudi pomožni objekti, avtobusna postajališča,..), vsi deli zgradb, vključno s temelji in kletnimi zidovi, žlebovi, vse vgrajene instalacije in vsa vgrajena oprema (dvigala, centralna kurjava s cisterno za gorivo, bojlerji, klimatske naprave, hidroforji, manjše, na objekt pritrjene platnene nadstrešnice, ki služijo kot senčila, antene, domofoni, in drugo), ograje, zunanje omrežje (vodovodno, toplovodno, odvodno, telefonsko, optično, plinsko, električno ipd.), ki funkcijsko pripada zavarovanemu objektu, zapornice s pripadajočimi deli, kipi, drogovi in table. Prav tako so predmet kritja tudi javna razsvetljava LED z drogovi, zunanja igrišča, igrala, table, totemi, ipd. Objekti so dobro vzdrževani ali obnovljeni.

- oprema: zavaruje se vsa oprema (vključno s stroji, napravami, aparati, knjigami, umetniškimi deli,

slikami, vrednostni predmeti, športni rekviziti, igrala ipd).

- muzejski predmeti in razstavni eksponati

- umetniška dela

- vsa glasbila

- zaloge

**Zavarovane nevarnosti:** zavarovalne osnovev skladu s podatki navedenimi v Tabeli »POŽAR\_ODG\_RAČ\_STROJL osnova za JN 2021« in Tabeli »Dodatne POC nevarnosti VLOM\_STEKLO osnova za JN 2021«

- temeljne požarne nevarnosti do višine ZV navedene v tabeli pri posameznem predmetu zavarovanja

- dodatne nevarnosti na 1. riziko za predmete, ki so navedeni v tabeli pri posameznem zavarovancu:

- **potres** (po posamezni lokaciji do zavarovalne vsote (ZV), kjer je to navedeno pri posameznem objektu) franšiza 5%

- **izliv vode** (tudi zaradi zamašitve in iz odprtih pip ter zaradi zmrzali), pri čemer je vključeno tudi kritje za škodo na inštalacijah (ceveh) do 6 m ter stroški iskanja mesta napake.

Kritje je podano za vse lokacije posameznega zavarovanca skupaj do ZV navedeno v nadaljevanju, razen v kolikor ni izrecno določeno drugače

Izliv vode - objekti I. riziko 20.000,00 EUR

**-** od tega podlimit za stroške iskanja I. riziko 700,00 EUR

Izliv vode - oprema I. riziko 10.000,00 EUR

Izliv vode - zaloge I. riziko 5.000,00 EUR

Izliv vode iz odprtih pip I. riziko – objekti in oprema ter zaloge I. riziko 5.000,00 EUR

**- poplava** **in talna voda** (po posamezni lokaciji do zavarovalne vsote (ZV), kjer je to navedeno pri zavarovancu in predmetu zavarovanja )

**- meteorna voda** (za vse lokacije posameznega zavarovanca skupaj do ZV navedenih v nadaljevanju, razen v kolikor ni izrecno določeno drugače)

Meteorna voda- objekti I. riziko 20.000,00 EUR

Meteorna voda- oprema I. riziko 10.000,00 EUR

**- objestna dejanja** 3. oseb zunaj in znotraj, vključno z vlomskim vandalizmom (gradbeni objekti, oprema ipd);

(za vse lokacije posameznega zavarovanca skupaj do ZV navedenih v nadaljevanju, razen v kolikor ni izrecno določeno drugače)

Objestna dejanja – objekti I. riziko 5.000,00 EUR

Objestna dejanja – oprema I. riziko 3.000 EUR

**Dodatno: pri Občina Laško se na 1.R do ZV 20.000 zavaruje Nogometno igrišče.**

**- indirektni udar strele** za inštalacije, napeljave, centrale, senzorje, telefonske aparate, ipd. (za vse lokacije posameznega zavarovanca skupaj do ZV navedenih v nadaljevanju, razen v kolikor ni izrecno določeno drugače)

Indirektni udar strele I. riziko 5.000,00 EUR

**- nalet neznanega vozila** za zgradbe, tudi pomožni objekti, avtobusna postajališča, ograje, zapornice, avtomatska garažna vrata, kipi, spomeniki – kulturni in nagrobni, igrala, drogovi ipd - (po posamezni lokaciji do zavarovalne vsote (ZV), kjer je to navedeno pri zavarovancu)

**Soudeležbe zavarovancev pri škodnih primerih ni, razen v kolikor je to izrecno določeno. Letni agregati škod veljajo le, kjer je to izrecno določeno.**

Kritje za dodatne požarne nevarnosti, izliva vode, meteornih vod, objestnih dejanj 3. oseb, indirektnega udara strele velja za vse lokacije posameznega zavarovanca po škodnem dogodku, ne glede na to, kje pri posameznem zavarovancu se zavarovalni primer zgodi in ne za vsako lokacijo posameznega zavarovanca posebej.

Ob nastanku zavarovalnega primera, krije zavarovanje tudi izginitev zavarovanih stvari in stroške

čiščenja, rušenja in odvoza v zvezi z nastalim zavarovalnim primerom.

* umetniški in razstavni predmeti (Muzej) **na dvojni prvi riziko** -brez odbitne franšize

-skupna zavarovalna vsota 8.000 eur

-zavarovalna vsota 3.000 eur

* umetniške slike in plastike (Kulturni center) **na dvojni prvi riziko** -brez odbitne franšize

-skupna zavarovalna vsota 15.000 eur

-zavarovalna vsota 3.000 eur

* razširitev kritja za poškodovanje eksponatov (STIK Laško) **na prvi riziko** ZV 3.000 eur
* v zavarovanje so vključene tudi vse nove investicije zavarovanih stvari na isti lokaciji ali na novih lokacijah, katerih vrednost ne presega 10% zavarovanih stvari, tudi če zavarovanec tega ne sporoči zavarovalnici
* ne glede na trenutno vrednost zavarovančevih knjigovodsko evidentiranih osnovnih sredstev, ki so v funkciji (uporabi), znaša minimalna nadomestitvena vrednost 30% novo nabavne vrednosti zavarovanih stvari
* seznam avtobusnih postajališč po kategorijah je v prilogi Tabela »POŽAR\_ODG\_RAČ\_STROJL osnova za JN 2021« zavihek *BUS postajališča*
* seznam črpališč za lokacije Laško in Rimske Toplice ter ČN Laško je v prilogi Tabela »POŽAR\_ODG\_RAČ\_STROJL osnova za JN 2021« zavihek *Črpališča*

V vrednosti vseh objektov je vključena tudi mehanska oprema zgradbe (instalacije, dvigala…).

Sistemi in ukrepi za varovanje premoženja OBČINE LAŠKO, JAVNIH ZAVODOV in JAVNIH PODJETIJ so navedeni v Tabeli »POŽAR\_ODG\_RAČ\_STROJL osnova za JN 2021« v koloni »Tehnično in fizično varovanje«

**VLOMSKO ZAVAROVANJE**

Zavarovanje krije škode, do katerih je prišlo, ker so bile zavarovane stvari odnesene, uničene ali poškodovane pri vlomu (vlomski tatvini) ali ropu oz. pri poskusu teh dejanj.

Zavarovanje krije tudi škodo nastalo zaradi tatvine ali poškodovanja, ki jo povzroče obiskovalci v muzejih, javnih knjižnicah in na razstavah če je to posebej dogovorjeno.

Zavarovanje krije tudi škodo, ki pri vlomu (vlomski tatvini) ali ropu, oziroma pri poskusu teh dejanj, nastane na zgradbi ali na njenih delih (stenah, stropih, vratih, ključavnicah, vgrajeni opremi, instalacijah, itd.), in sicer v višini stroškov popravila, toda največ do 5 % od zavarovalne vsote oziroma pri zavarovanju na prvi riziko največ do 10% od zavarovalne vsote. V tem obsegu je krita tudi škoda na notranjih delih zgradbe, oziroma prostora, kjer so zavarovane stvari, če jo je storilec povzročil ob vlomu ali ropu iz objestnosti (vandalizma).

**Vsa oprema s stroji in aparati, glasbila ter ostali inventar, gotovina, … so zavarovani v skladu s podatki navedenimi v Tabeli »****Dodatne POC nevarnosti VLOM\_STEKLO osnova za JN 2021«**

VSA OPREMA S STROJI IN APARATI, GLASBILA (po posamezni lokaciji **do ZV na prvi riziko**, kjer je to navedeno pri zavarovancu in predmetu zavarovanja)

GOTOVINA V VARNOSTNI BLAGAJNI (po posamezni lokaciji **do ZV**, kjer je to navedeno pri zavarovancu in predmetu zavarovanja)

GOTOVINA MED MANIPULACIJO (po posamezni lokaciji **do ZV na prvi riziko**, kjer je to navedeno pri zavarovancu in predmetu zavarovanja)

ZAVAROVANJE UMETNIN in MUZEJSKIH ZBIRK (po posamezni lokaciji **do ZV na prvi riziko**, kjer je to navedeno pri zavarovancu in predmetu zavarovanja)

* -Umetniški in razstavni eksponati
* -Umetniške slike in plastike
* Razširitev kritja za tatvino in poškodovanje pri vlomu

VIŠJI STROŠKI POPRAVILA (po posamezni lokaciji **do ZV**, kjer je to navedeno pri zavarovancu in predmetu zavarovanja)

Ne glede na trenutno vrednost zavarovančevih knjigovodsko evidentiranih osnovnih sredstev, ki so v funkciji (uporabi), znaša minimalna nadomestitvena vrednost 30% novo nabavne vrednosti zavarovanih stvari

Sistemi in ukrepi za varovanje premoženja OBČINE LAŠKO, JAVNIH ZAVODOV in JAVNIH PODJETIJ so navedeni v Tabeli »POŽAR\_ODG\_RAČ\_STROJL osnova za JN 2021« v koloni »Tehnično in fizično varovanje«

**ZAVAROVANJE RAČUNALNIKOV in ELEKTRONSKE OPREME**

**Kjer so pri posameznem zavarovancu podane vrednosti v stolpcu »OPREMA Računalniki« v Tabeli »****POŽAR\_ODG\_RAČ\_STROJL osnova za JN 2021, se računalniki zavarujejo ALL RISK in niso zajeti v požarnem ter strojelomnem zavarovanju.**

Zavarovanje krije vse nevarnosti skladno s splošnimi pogoji za zavarovanje računalniške in druge elektronske opreme (All Risk) (uničenje, poškodovanje ali izginitev računalnikov, računalniške opreme oz. z računalniki povezane opreme in inštalacije, tablične računalnike in mobilne telefone) na dogovorjeno vrednost.

Osnova oz. zavarovalna vsota za izračun premije je knjigovodska nabavna vrednost za preteklo leto na dan 31.12.2019.**,** **v skladu s podatki navedenimi v Tabeli.**

* računalniki se nahajajo na različnih lokacijah posameznega zavarovanca
* v zavarovanje prenosnih računalnikov je vključena prometna nesreča in riziko kraje iz zaklenjenega vozila.
* brez soudeležbe
* amortizacija pri delnih škodah je odkupljena
* v zavarovanje so vključene tudi vse nove investicije zavarovanih stvari na isti lokaciji ali na novih lokacijah, katerih vrednost ne presega 10% zavarovanih stvari, tudi če zavarovanec tega ne sporoči zavarovalnici
* ne glede na trenutno vrednost zavarovančevih knjigovodsko evidentiranih osnovnih sredstev, ki so v funkciji (uporabi), znaša minimalna nadomestitvena vrednost 30% novo nabavne vrednosti zavarovanih stvari
* korekcijski faktor glede na starost računalniške opreme je 0,7 in ni upoštevan v vrednostih (ZV), ki so navedene v tabeli
* zavarovalni kraj: Slovenija

**ZAVAROVANJE STROJELOMA**

Zavarovanje krije vsako uničenje ali poškodovanje strojev, strojnih naprav, električnih naprav, mehanske opreme in inštalacij na dogovorjeno vrednost.

Zavarujejo se **vsi** stroji, aparati, naprave in mehanska oprema **razen v kolikor ni izrecno določeno drugače** (Komunala in Občina) (osnova oz zavarovalna vsota za izračun premije je knjigovodska ali ocenjena nabavna vrednost za preteklo leto na dan 31.12.2019), **pri zavarovancih, kjer so podane ZV v Tabeli »POŽAR\_ODG\_RAČ\_STROJL osnova za JN 2021« -velja za vse lokacije posameznega zavarovanca.**

* brez soudeležbe
* amortizacija pri delnih škodah je odkupljena
* **pri JP Komunala** je strojelomno zavarovana samo tehtnica v vrednosti 17.542,43 eur, zapornica in motorni pogon avt. vrat na ograji v vrednosti 5.000 eur, ter podvodne črpalke za mulj v vrednosti 102.906,4 eur, naprava za sprejem grezničnih gošč v vrednosti 25.000 eur, črpalke in elektro krmilna oprema v črpališčih vodovodnega omrežja v vrednosti 387.000 eur
* **pri Občina Laško** se poleg opreme v rednosti 54.641,09 eur ( na različnih lokacijah) zavaruje še video oprema v TIC Rimske Toplice v vrednosti 2.200 eur in led razsvetljava- reflektorji vključno z razdelilnimi omaricami v vrednosti 102.154 eur,
* v zavarovanje so vključene tudi vse nove investicije zavarovanih stvari na isti lokaciji ali na novih lokacijah, katerih vrednost ne presega 10% zavarovanih stvari, tudi če zavarovanec tega ne sporoči zavarovalnici
* ne glede na trenutno vrednost zavarovančevih knjigovodsko evidentiranih osnovnih sredstev, ki so v funkciji (uporabi), znaša minimalna nadomestitvena vrednost 30% novo nabavne vrednosti zavarovanih stvari
* **mehanska oprema** je zavarovana na vseh lokacijah Kot zavarovalno vsoto za zavarovanje strojeloma na mehanski opremi objekta se določi 7% od vrednosti objekta
* podatki za lokacije Črpališča Laško in Rimske Toplice ter ČN Laško je v prilogi Tabela »**POŽAR\_ODG\_RAČ\_STROJL osnova za JN 2021**« zavihek Črpališča
* podatki za lokacije vodovodnih črpališča so v prilogi Tabela »**POŽAR\_ODG\_RAČ\_STROJL osnova za JN 2021**« zavihek Črpališča vodovod

**ZAVAROVANJE STEKLA**

Zavarovanje krije kakršno koli razbitje, počenje, lom ali poškodovanje stekla (okna, vrata, steklene stene, predelne stene, ogledala, košarkarski koši, mehanska vrata, cestna ogledala, stekla v avtobusnih postajališčih, zasteklitve iz umetnih mas ipd.)

-brez soudeležbe, v kolikor ni izrecno drugače določeno

-kritje velja za vse lokacije posameznega zavarovanca skupaj in ne za vsako lokacijo posebej, razen v kolikor ni izrecno določeno drugače (Tabela »Dodatne POC nevarnosti VLOM\_STEKLO osnova za JN 2021«)

• zavarovalno kritje se razširi tudi na škodo na zavarovanih stvareh, ki nastanejo zaradi zlonamernih ali objestnih dejanj, kot tudi poškodbe z barvo ali drugimi

• v zavarovanje je vključena tudi montaža in demontaža ter škoda zaradi direktnega udara razbitega stekla na zgradbah in stvareh

-ZV na I. riziko: 2.500 EUR po škodnem dogodku

**Dodatno Občina Laško:**

- enojna dvokrilna vrata z avtom odpiranjem z ZV 2.500 eur

- dva steklena nadstreška na brvi za pešce v Laškem. ZV 60.000 eur (2 x 30.000 eur) Strešna stekla so nosilna in varnostna, sestavljena iz dveh kaljenih stekel debeline 8mm z vmesno folijo, zgornje steklo je po notranji strani potiskano po vzorcu. Tesnjenje stekel je izvedeno s silikonskimi tesnili in kiti

**ZAVAROVANJE SPLOŠNE in DELODAJALČEVE ODGOVORNOST**

Zavarovanje krije škodo zaradi civilno pravnih odškodninskih zahtevkov, ki jih tretje osebe uveljavljajo proti zavarovancu zaradi nesreče, ki izvira iz registrirane in morebitne nove dejavnosti, posesti ali uporabe stvari, lastnosti in pravnega razmerja (vključno z delodajalčevo odgovornostjo) naslednjih zavarovanih oseb:

- zavarovalec;

- vsi javni zavodi in javno podjetje, ki so zavarovanci po tem javnem naročilu (v nadaljevanju javni zavodi)

- vsi člani civilne zaščite Občine Laško;

- zavarovalčevi zakoniti predstavniki in zakoniti predstavniki javnih zavodov ter vse osebe, ki upravljajo ali nadzirajo poslovanje ali del poslovanja zavarovalca ali javnih zavodov, v okviru njihovih pristojnosti;

- delavci zavarovalca ali delavci javnih zavodov v sklopu dejavnosti, poslovanja zavarovalca/javnih zavodov za škode, ki jih povzročijo v času opravljanja svojih funkcij oziroma delovnih obveznosti. Za delavce se štejejo vsi subjekti, ki dejansko opravljajo delo v korist zavarovalca oziroma zavarovanca na kakršni koli pravni podlagi;

- vse družbe ali osebe, ki pod neposrednim nadzorom zavarovalca ali javnega zavoda zavarovalca opravljajo delo v imenu za račun zavarovalca/zavarovanca

in imajo za posledico:

* telesne poškodbe, obolenje ali smrt osebe – kritje do višine **100.000 eur**
* uničenje, poškodbo ali izginitev stvari – kritje do višine **30.000 eur**
* brez soudeležbe
* letni agregat je 3x ZV
* območje kritja SLO
* kritje je podano tudi za vse posebne nevarnostne vire, pod pogojem da izvirajo iz dejavnosti, lastnosti ali pravnih razmerij zavarovanih oseb, vključno z odgovornostjo za pripravo hrane in pijače, javnimi prireditvami; oddajanja sob v najem 14 (STIK)
* vključitev navzkrižne odgovornosti za škodo na stvareh in osebah
* zavarovanje obsega tudi odgovornost za garderobe, razen za denar, dragocenosti, ure, tehnične predmete, vrednostne papirje in listine. Učenci in zaposleni v JZ OŠ Primož Trubar Laško in JZ OŠ Anton Aškerc Rimske Toplice morajo tatvino ali poškodovanje stvari nemudoma prijaviti policiji -odbitna franšiza 30 EUR po škodnem dogodku.
* vključeno je kritje zahtevkov iz naslova upravljanja in vzdrževanja cestnega omrežja in javnih površin, in sicer za 143 km lokalnih cest, 61 km javnih poti ter 133.344 m2 ostalih javnih površin (JKP LAŠKO), za 222 km javnih poti, ki so v upravljanju KS (Občina LAŠKO) za javne razsvetljave 63 kom odjemnih mest (JKP LAŠKO), kanalizacijskega omrežja 35 km (JKP LAŠKO) in vodovodnega omrežja 370km (JKP LAŠKO) in 10 otroških igrišč (JKP LAŠKO)

seznam javnih poti, lokalnih cest, zelenih površin, otroških igrišč …. je v prilogi Tabela »POŽAR\_ODG\_RAČ\_STROJL osnova za JN 2021« zavihek *Infrastruktura,* zavihek *LC in JP v Občini* ter zavihek *Otroška igrišča*

* vključeno je kritje zahtevkov iz naslova **hišne in zemljiške posesti** (oddajanja predmetov zavarovanja v najem oz. opravljanje dejavnosti na posamezni lokaciji, ki ni registrirana dejavnost zavarovanca) seznam objektov je v prilogi Tabela »POŽAR\_ODG\_RAČ\_STROJL osnova za JN 2021« zavihek*Poslovni prostori*
* **javne prireditve**: je v prilogi Tabela »POŽAR\_ODG\_RAČ\_STROJL osnova za JN 2021« zavihek *Infrastruktura*, zavihek *Javne prireditve*
* zavarovalno kritje se valorizira
* zavarujejo se tudi dodatni nevarnostni viri, ki ne izhajajo iz dejavnosti zavarovanca

Zavarovalec in zavarovanci so upravičeni do seznanitve z vsemi dokumenti in zahtevki posameznega odškodninskega zahtevka, ki se nanašajo na njegovo odgovornost in so vloženi neposredno pri zavarovalnici. Zavarovanec ima pravico do seznanitve z vso naknadno dokumentacijo, nastalo v postopku reševanja odškodninskih zahtevkov.

Zavarovalnica se zavezuje, da bo izplačala škodo za odškodninske zahtevke iz naslova odgovornosti šele po predhodni seznanitvi zavarovanca s temeljem za izplačilo, predlaganim zneskom izplačila in uskladitvi morebitnih pripomb.

**KOLEKTIVNO NEZGODNO ZAVAROVANJE ČLANOV CIVILNE ZAŠČITE OBČINE LAŠKO**

Zavarovanje za primer nezgodne smrti, trajne nesposobnosti za delo – invalidnosti ter dnevne odškodnine za člane štaba CZ Občine LAŠKO po principu KJERKOLI do zavarovalnih vsot:

Zavarovalna vsota za primer smrti: 30.000 EUR

Zavarovalna vsota za primer invalidnosti: 60.000 EUR

Dnevno nadomestilo za prehodno nezmožnost za delo: 8 EUR

**Število članov: 39**

**ZAVAROVANJE VOZIL**

**Zavarovanje za nevarnosti navedene v seznamu vozil v zavarovalno tehnični dokumentaciji oz. v Tabeli »Vozila osnova za JN 2021«**

Pri vrednosti vozila je razvidno katere vrednost vsebujejo DDV in katere ne (glej tudi opombo v Tabeli »Vozila osnova za JN 2021«).

* AO - avtomobilska odgovornost - zakonsko predpisane zavarovalne vsote, razen če ni drugače navedeno
* AO-plus – Zavarovalna vsota do 51.000,00 eur
* AK –splošni avtomobilski kasko z odbitno franšizo navedeno v seznamu
* delni AK (brez franšize in vpliva na bonus/malus) –delni avtomobilski kasko za naslednje rizike navedene v seznamu:

B-elementarne in naravne nesreče

D –divjad in domače živali

E –steklo

J –zunanja svetlobna telesa in ogledala

H –poškodbe na parkiranem vozili s strani neznanega vozila

I -nadomestno vozilo

K –kraja

* AAS – avtomobilska asistenca najširša možna glede na celotni paket in vrsto vozila
* NMV –nezgodno zavarovanje potnikov v vozilu (ZV za smrt 8.500 eur, ZV za invalidnost 17.000 eur), zavarovani so vsakokratni potniki glede na število registriranih mest za posamezno vozilo
* STR - strojelomno zavarovanje delov vozila in opreme, ki tvori funkcionalno celoto posameznega vozila, kjer je v Tabeli označeno pri posameznem vozilu (Občina Laško vozilo CE04380 opis v celici Y9)
* PRZ –pravna zaščita do 4.500 eur po dogodku
* Obvezno nezgodno zavarovanje potnikov v javnem prevozu za vozila CEG1389, CEJV799, CEVB284, CEZR754 **-** razvidno iz opombe v Tabeli -zakonsko predpisane kritja in ZV
* Vozili CEGZ899 in CEVB504 sta na Leasing -razvidno iz opombe v Tabeli
* Način popravila in izbor izvajalca popravila določi lastnik vozila
* Pri zavarovanju delnih kombinacij kaska in zavarovanju avtomobilske asistence ni omejitev prijave škod v letnem obdobju
* Vozila JKP LAŠKO (razen osebnih vozil): zavarovanje AO in AO+ krije tudi škodo povzročeno v delovni funkciji vozila.
* V zavarovanje je vključena tudi vsa dodatna oprema, ki je bila nabavljena ob nabavi ali je vključena z nadgradnjo na vozilih, in je hkrati vključena v vrednost vozila.
* Novo nabavljena vozila se vključijo v zavarovanje ob prijavi.
* V primeru prijave/odjave vozila se premija obračuna po načinu "pro rata temporis".
* Zelene karte se izdajo zavarovancu na njegovo zahtevo za posamezno vozilo brezplačno.
* V premiji avtomobilske odgovornosti so vključene tudi vnaprejšnje pavšalne odškodnine za ZZZS v višini 8,5% od obračunane premije.

**SKLENITEV ZAVAROVALNE POGODBE**

Z izbranim ponudnikom bo naročnik sklenil zavarovalno pogodbo v roku 8 dni po izteku roka za revizijo na sklep o izbiri. **Ne glede na datum sklenitve zavarovalne pogodbe ponudnik zagotavlja z razpisno dokumentacijo določena zavarovanja naročnika od 00.00 ure 01.04.2021 dalje do 24.00 ure 31.12.2021 in bo to zavezo potrdil z izdajo potrdila o kritju.**

**IZRAVNAVA PREMIJE GLEDE NA ŠKODNI REZULTAT**

Zavarovalnica naročniku povrne del plačane premije preteklega zavarovalnega leta glede na škodni rezultat (non-claim bonus) in sicer po ključu:

ŠR (Škodni rezultat) =

NCB = non-claim bonus

|  |  |
| --- | --- |
| ŠR | NCB |
| 0-20,99% | 25% |
| 21-40,99% | 15% |
| 41-60,99% | 5% |
| Nad 61% | 0% |

Iz izračuna se izključi davek od prometa zavarovalnih poslov, zavarovanje avtomobilske odgovornosti in kolektivno nezgodno zavarovanje.

**PRILOGA 2:**

**Zavarovalno tehnična specifikacija –osnove in podlage za pripravo ponudb**

* Tabela »POŽAR\_ODG\_RAČ\_STROJL osnova za JN 2021«
* Tabela »Dodatne POC nevarnosti VLOM\_STEKLO osnova za JN 2021«
* Tabela »Vozila osnova za JN 2021«

**PRILOGA 3:**

**Pregled škod po letih in rezervacij**

* Tabela »Pregled škod po letih in rezervacij REKAPITULACIJA 2016 – 2020«

Datum: \_\_\_\_\_\_\_\_\_\_\_\_\_\_\_\_\_\_ Žig in podpis ponudnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj: \_\_\_\_\_\_\_\_\_\_\_\_\_\_\_\_\_\_