|  |  |
| --- | --- |
| **OBRAZEC 14.** | **VZOREC POGODBE** |

**POGODBA št. 430-29/2020**

**POGODBA izvajalca št.\_\_\_**

**O ZAVAROVANJU PREMOŽENJA IN PREMOŽENJSKIH INTERESOV**

**OBČINE LAŠKO, JAVNIH ZAVODOV IN JAVNIH PODJETIJ**

sklenjena med

**NAROČNIKOM:**

**OBČINA LAŠKO**

**Mestna ulica 2**

**3270 Laško**

ki jo zastopa župan Franc Zdolšek

(v nadaljevanju pogodbe: naročnik/zavarovalec),

Matična številka: 5874505

ID številka za DDV: SI11734612

in

**ZAVAROVALNICO:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ki jo zastopa predsednik uprave / direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju pogodbe: izvajalec/zavarovalnica)

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Številka transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SPLOŠNE DOLOČBE IN** **PODLAGA ZA SKLENITEV POGODBE**

**1. člen**

Pogodbeni stranki ugotavljata, da je bila na podlagi javnega naročila po odprtem postopku za izbiro ponudnika zavarovalnih storitev za **ZAVAROVANJE PREMOŽENJA IN PREMOŽENJSKIH INTERESOV OBČINE LAŠKO, JAVNIH ZAVODOV IN JAVNIH PODJETIJ, katerih ustanoviteljica je OBČINA LAŠKO za obdobje od 1.4.2021 do 31.3.2026,** objavljenem na Portalu javnih naročil, št. objave …………….. z dne …..…………………… in Uradu za uradne objave Evropskih skupnosti, kot najugodnejši ponudnik s sklepom naročnika št. ……………….. z dne …………….. izbrana Zavarovalnica ……………………………………..……..s ponudbo št. ……………z dne ……………..

**2. člen**

**Naročnik Občina Laško** sklepa to pogodbo za naslednje zavarovance:

Občina Laško

Osnovna šola Primoža Trubarja Laško

Osnovna šola Antona Aškerca Rimske Toplice

Vrtec Laško

Knjižnica Laško

STIK Laško

Glasbena šola Laško-Radeče

Komunala Laško

**3. člen**

Razpisna dokumentacija vključno s prilogami (zavarovalno tehnično dokumentacija in zavarovalno tehnična specifikacija), ponudba izvajalca ter splošni in dopolnilni pogoji, klavzule, obrazci prijave škod in zavarovalne police za vsako zavarovalno vrsto, so sestavni del pogodbe.

Zavarovalnica se obvezuje, da bo storitve izvajala v celotnem zavarovalnem obdobju pet (5) let od podpisa pogodbe oz. v času od 1.4.2021 od 00:00 ure do 31.3.2026 do 24:00 ure.

**PREDMET POGODBE**

**4. člen**

Zavarovalnica s podpisom te pogodbe potrjuje naročnikov namen, da bi s sklenitvijo te pogodbe zmanjšal tveganja, ki nastajajo pri izvajanju dejavnosti in upravljanju s premoženjem vseh zavarovancev navedenih v 2. členu te pogodbe, zato prevzema v zavarovanje naslednje zavarovalne vrste:

* požarno zavarovanje premoženja,
* vlomsko zavarovanje,
* zavarovanje računalnikov in elektronske opreme
* zavarovanje strojeloma
* zavarovanje stekla
* zavarovanje splošne in delodajalčeve odgovornosti
* zavarovanje vozil
* kolektivno nezgodno zavarovanje članov Civilne zaščite Laško

*Predmet zavarovanj je premično in nepremično premoženje zavarovancev, podano v skupni nabavni in ocenjeni vrednosti, kjer ni mogoče podati knjigovodske vrednosti, po stanju na dan 31. 12. 2019 v višini \_\_\_\_\_\_\_\_\_ EUR.*

**5. člen**

Za zavarovanje po tej pogodbi veljajo:

1. Pogoji obsega kritja in soudeležb ter Zavarovalno tehnična dokumentacija naročnika, določena z razpisno dokumentacijo javnega naročila,
2. Splošni in posebni pogoji za zavarovanje premoženja,
3. Obligacijski zakonik.

Splošni in posebni pogoji ter klavzule zavarovalnic veljajo samo v primeru, če niso v nasprotju z razpisno dokumentacijo.

**CENA IN PLAČILNI POGOJI**

**6. člen**

Letna pogodbena cena – premija za zavarovanje premoženja Občine Laško, javnih zavodov in javnih podjetij je:

|  |  |  |  |  |
| --- | --- | --- | --- | --- |
| **Zap.št.** | **Zavarovalna vrsta** | **Letna neto premija** | **8,5%**  **DPZP** | **Skupaj letna premija** |
| 1 | Požarno zavarovanje |  |  |  |
| 2 | Vlomsko zavarovanje |  |  |  |
| 3 | Zavarovanje računalnikov |  |  |  |
| 4 | Zavarovanje strojeloma |  |  |  |
| 5 | Zavarovanje stekla |  |  |  |
| 6 | Zavarovanje splošne odgovornosti |  |  |  |
| 7 | Zavarovanje vozil |  |  |  |
| 8 | Kolektivno nezgodno zavarovanje CZ Laško |  |  |  |

Pogodbena cena-premija **letno** (EUR): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8,5% DPZP (EUR): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Skupaj premija letno z 8,5% DPZP (EUR): \_\_\_\_\_\_\_\_\_\_\_\_\_\_\_\_\_\_\_\_\_\_.**

Pogodbena cena-premija za **celotno 5 letno obdobje** (EUR): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8,5% DPZP (EUR): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Skupaj premija za celotno 5 letno obdobje z 8,5% DPZP (EUR): \_\_\_\_\_\_\_\_\_\_\_\_\_\_\_\_\_\_\_\_\_\_.**

**7. člen**

Zavarovalne premije vsebujejo vse stroške, ki jih ima zavarovalnica pri izvedbi zavarovalnih storitev, kakor tudi vse morebitne popuste

Premijske stopnje in vsi ponujeni popusti morajo biti fiksni in nespremenljivi za celotno pogodbeno obdobje in za vse zavarovalne vrste.

Ponudbena cena - premija mora biti v vseh obrazcih in v pogodbi navedena v EUR brez in z davkom od prometa zavarovalnih poslov.

**8. člen**

Zavarovalnica za vsakega zavarovanca iz tega javnega razpisa izstavi akontacijo letne zavarovalne premije do 15.4. v tekočem letu.

Posamezni zavarovanec plača akontacijo v tridesetih (30) dneh po uradnem prejemu računa ali po dogovoru v šestih (6) brezobrestnih obrokih na transakcijski račun zavarovalnice. Kot dan prejema računa se šteje dan, ko zavarovanec prejme račun v svoje vložišče. Račun se mora sklicevati na številko pogodbe, na podlagi katere se izstavlja.

Obračun letne premije pripravi zavarovalnica na podlagi dejanskih podatkov o obsegu premoženja, ki jih zavarovanec posreduje zavarovalnici najkasneje do 30.6. v tekočem letu za preteklo leto po stanju na dan 31.12..

Zavarovalnica sprejme v zavarovanje pod enakimi pogoji tudi vse nove investicije in nabave na znanih ali novih lokacijah, katerih skupna vrednost ne presega 10% skupne vrednosti zavarovanih stvari, tudi če zavarovanec tega ne sporoči zavarovalnici.

Zavarovalnica sprejme v zavarovanje vse objekte, opremo in zaloge blaga ter vozila zavarovanca tudi v primeru, če bi izpadli iz evidenc, ki jih je zavarovalnici posredoval zavarovanec in sicer pod enakimi pogoji iz razpisa, v kolikor le-ti ne predstavljajo za zavarovalnico takšno izpostavljenost, ki jo zavarovalnica ne bi sprejela, ali bi jo sprejela pod drugačnimi pogoji kot je pripravljena sprejeti predmete zavarovanje iz trenutnega razpisa.

Na osnovi dejanskih podatkov zavarovanca izstavi zavarovalnica obračunski račun za razliko med akontacijo letne premije in obračunom letne premije, po potrjenem letnem obračunu s strani zavarovanca. Obračunski račun bo zavarovanec plačal na enak način kot akontacijo letne premije.

**PRAVICE IN OBVEZNOSTI POGODBENIH STRANK**

**9. člen**

**Zavarovalnica** bo v celotnem zavarovalnem obdobju izvajala zavarovalne storitve po tej pogodbi v skladu z zavarovalnimi pogoji, ki so veljavni ob sklenitvi pogodbe, v skladu z načelom dobrega strokovnjaka, vestno in pravilno, v skladu z veljavnimi tehničnimi predpisi, standardi, normativi in pozitivno zakonodajo ter v korist naročnika/zavarovanca.

Zavarovalnica se zaveže podatke, ki jih pridobi na podlagi te pogodbe, varovati po predpisih o varstvu osebnih podatkov in poslovni skrivnosti.

Zavarovalnica bo posameznemu zavarovancu izdala zavarovalno polico, obračunski list in račun.

Zavarovalnica se s to pogodbo zavezuje, da bo ob podpisu pogodbe oziroma najkasneje v roku osem (8) dni po podpisu pogodbe, naročniku predložila finančno zavarovanje, tj. bančno garancijo ali enakovredno finančno zavarovanje pri zavarovalnici) za dobro izvedbo pogodbenih obveznosti v višini petih odstotkov (5%) od skupne pogodbene vrednosti za celotno obdobje brez DPZP. Veljavnost zavarovanja mora biti še vsaj šestdeset (60) dni po preteku roka za dokončanje pogodbenih obveznosti razen za zavarovanje odgovornosti, kjer mora veljavnost bančne garancije veljati še pet (5) let po poteku roka za dokončanje pogodbenih obveznosti. Dokončna izvedba posla pomeni 31.3.2026.

Če zavarovalnica v danem roku naročniku ne izroči ustreznega finančnega zavarovanja, ta pogodba preneha veljati, naročnik pa bo unovčil zavarovanje za resnost ponudbe.

Pogodbeni stranki sta sporazumni, da v primeru ko zavarovalnica več kot desetkrat (10) v enem koledarskem letu krši določila likvidacijskega postopka iz 11. člena te pogodbe, ali na katerikoli drug način krši določila te pogodbe, lahko naročnik enostransko odpove pogodbo, unovči bančno garancijo za dobro izvedbo pogodbenih obveznosti ter uporabi druge s to pogodbo in predpisi določene sankcije.

Zavarovalnica mora naročniku povrniti vso škodo, ki bi nastala zaradi kršitve pogodbe ali odpovedi pogodbe.

Če naročnik odpove pogodbo zaradi kršitev zavarovalnice navedenih v tem členu, zavarovalnica nasproti naročniku ni upravičena uveljavljati kakršnih koli zahtevkov, ne glede na njihovo pravno naravo, razen naročnikovega plačila za zapadle zavarovalne premije.

Zavarovalnica soglaša, da ima zavarovanec v celotnem pogodbenem obdobju pravico, da lahko v primeru nastopa okoliščin, ki jih v času sklenitve pogodbe ni bilo mogoče predvideti, v primeru višje sile ali v primeru sprememb v sistemu vrednotenja, ustrezno spremeniti predmet zavarovanja, zavarovane nevarnosti, način zavarovanja ali zavarovalne vsote.

Zavarovalnica se obvezuje, da bo pod enakimi pogoji vključila v zavarovanje med letom nabavljene objekte in opremo ter da se bo za vse med letom uveljavljene spremembe, zavarovalno premijo obračunala po načinu »pro-rata temporis« od dneva pridobitve/odtujitve do konca zavarovalnega leta.

Zavarovalnica se zavezuje, da bo sproti obveščala naročnika/zavarovance o novih situacijah, ki bi lahko vplivale na izvršitev pogodbenih obveznosti.

**10. člen**

**Naročnik** se zaveže, da bo svoje pogodbene obveznosti pravilno in vestno izpolnjeval v skladu v veljavno zakonodajo, veljavnimi tehničnimi predpisi, standardi in normativi.

Za nemoteno izvajanje določil te pogodbe se naročnik obvezuje v roku osem (8) dni po podpisu pogodbe zavarovalnici poslati številke transakcijskih računov za vsakega zavarovanca.

Pogodbeni stranki se obvezujeta, da bosta naredili vse za nemoteno izvajanje te pogodbe.

**LIKVIDACIJSKI POSTOPEK**

**11. člen**

Informativno prijavo škode za posamični ali več istočasnih dogodkov pošlje zavarovanec na elektronski naslov, ki ga navede zavarovalnica.

V primeru informativne prijave škod po zgornjem odstavku tega člena, je zavarovalnica dolžna opraviti ogled poškodovanega predmeta in pripraviti zapisnik takoj, če je to tako zahtevano ali najkasneje v roku treh (3) dni.

Zavarovanec je dolžan omogočiti pristojni osebi zavarovalnice ogled poškodovanega objekta ali naprave in zagotoviti podatke, potrebne za ažuren obračun in plačilo škode.

V kolikor zavarovalnica ne opravi ogleda po informativni prijavi škode, to ne zadrži sanacije škode, odškodninske odgovornosti, likvidacije in plačila zavarovalnine/odškodnine s strani zavarovalnice.

Zavarovalnica je v takem primeru dolžna povrniti stroške za zavarovanje dokazov o nastanku škodnega dogodka in dokazov posledic le-tega (s strani sodno zapriseženega cenilca ali lokalnega fotografa).

V primeru, da je dostavljena škodna dokumentacija po mnenju zavarovalnice nepopolna, mora zavarovalnica o tem obvestiti zavarovanca v roku petih (5) dni po prejemu dokumentacije, sicer se šteje, da je dostavljena dokumentacija popolna.

Rok za izplačilo zavarovalnine/odškodnine na račun zavarovanca je štirinajst (14) dni od dneva, ko je zavarovalnici dostavljena vsa potrebna dokumentacija za likvidacijo zavarovalnega primera.

V primeru večjih škod zavarovalnica izplača zavarovancu akontacijo v višini 70% od prvotno ocenjene škode s strani pristojne osebe zavarovalnice, v roku štirinajst (14) dni od prejema informativne prijave škode. V nasprotnem primeru ima zavarovanec, poleg zamudnih obresti, pravico do povračila stroškov financiranja sredstev za sanacijo škode. Za velike škode se štejejo škode ocenjene nad dvajset tisoč (20.000,00) EUR.

Zavarovalnica je dolžna zavarovancu sproti posredovati zaključni sporazum za vse zavarovalnine in kopijo poravnave za vse likvidirane odškodninske zahtevke (tudi dopise odklonitve) iz naslova zavarovanja odgovornosti.

Zavarovalnica se zaveže do 15. v mesecu za pretekli mesec seznanjati naročnika in zavarovalnega posrednika o škodnem dogajanju. Podatki o škodnem dogajanju morajo vsebovati: identifikacijo o lokaciji nastanka škode, številko osnovne zavarovalne police, oznako škode zavarovalnice, datum nastanka škode, datum prijave škode, vzrok nastanka škode, znesek prijave, znesek izplačane zavarovalnine ter datum izplačane zavarovalnine ali datum obvestila odklonitve.

**SKRBNIKA POGODBENIH STRANK**

**12. člen**

Odgovorni skrbnik naročnika je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Odgovorni skrbnik zavarovalnice je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Odgovorna skrbnika sta pooblaščena urejati vsa vprašanja, ki se nanašajo na izvajanje te pogodbe.

Pogodbeni stranki sta dolžni po elektronski pošti obvestiti nasprotno stranko o zamenjavi odgovornega skrbnika pogodbe v roku treh dni po njegovi zamenjavi.

V tem postopku sodeluje zavarovalno posredniška družba NALOŽBA IN, zavarovalno posredovanje d.o.o., Novo Celje 9, 3301 Petrovče. Zavarovalni posrednik deluje v skladu z Zakonom o zavarovalništvu (ZZavar-1) po pooblastilu naročnika. Plačilo storitev zavarovalnega posrednika bremeni izključno izbranega ponudnika. Višina plačila posredniku znaša 15% od skupne neto premije.

**VARSTVO PODATKOV**

**13. člen**

Zavarovalnica se zaveže, da bo v primeru, če bo pri izvajanju te pogodbe obdelovala osebne podatke naročnika/zavarovanca, ravnala skladno z določili Zakona o varstvu osebnih podatkov /ZVOP-1/ (Uradni list RS, št. 94/07, z vsemi nadaljnjimi spremembami in dopolnitvami) in Splošno uredbo o varstvu podatkov (Uredba 2016/679 Evropskega Parlamenta in Sveta z dne 27.april 2016 o varstvu posameznikov pri obdelavi osebnih podatkov in prostem pretoku takih podatkov ter o razveljavitvi Direktive 95/46/ES (nadaljevanju: Uredba GDPR)).

Zavarovalnica zagotavlja, da ima vzpostavljen postopek in ukrepe za varovanje in obdelovanje osebnih podatkov, kot jih predpisuje 24. člen v povezavi s prvim odstavkom 25. člena ZVOP-1 in Uredbo GDPR.

**PROTIKORUPCIJSKA KLAVZULA**

**14. člen**

V skladu s 14. členom Zakona o integriteti in preprečevanju korupcije (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo in [158/20](http://www.uradni-list.si/1/objava.jsp?sop=2020-01-2765)) se vsaka pogodbena  stranka zavezuje, da ne bodo v imenu  ali na račun druge pogodbene stranke, predstavniku ali posredniku organa ali organizacije iz javnega sektorja obljubila, ponudila ali dala kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da nedovoljene koristi za zgoraj navedena ravnanja, je nična.

**PREHODNE IN KONČNE DOLOČBE**

**15. člen**

Morebitne spore bosta pogodbeni stranki reševali sporazumno. V primeru, da sporazumna rešitev ne bo mogoča, bo spore reševalo pristojno sodišče v Celju.

**16. člen**

Zavarovalnica bo dostavila zavarovancu vso potrebno zavarovalno dokumentacijo, najkasneje v osmih (8) dni po podpisu te pogodbe.

**17. člen**

Vsaka pogodbena stranka lahko predlaga spremembe in dopolnitve te pogodbe, ki jih bosta

pogodbeni stranki urejali s pisnim dodatkom k tej pogodbi.

**18. člen**

Pogodba je sklenjena za dobo petih (5) let in začne veljati z dnem podpisa zastopnikov obeh pogodbenih strank, uporablja pa se od 00.00 ure 1.4.2021 dalje z odpovednim rokom šestih (6) mesecev.

Pogodba preneha veljati, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**19. člen**

Ta pogodba je sklenjena v štirih enakih izvodih, od katerih vsaka pogodbena stranka prejme po dva izvoda.

Kraj in datum: Kraj in datum:

Naročnik : Zavarovalnica :